b'\n_START_ARTICLE_\nTalisker\n_START_PARAGRAPH_\nTalisker je \xc5\xa1kotski single malt viski, ki ga proizvaja Talisker Distillery na otoku Skye (Isle of Skye)._NEWLINE_Edina destilarna na otoku je bila zgrajena leta 1830, ustanovila pa sta jo Hugh in Kenneth MacAskill. Sprva je bil njihov viski trikrat destiliran, v letu 1928 pa so postopek skraj\xc5\xa1ali na dve destilaciji. Danes z destilarno upravlja ameri\xc5\xa1ko podjetje Diageo. V destilarni danes deluje skupaj deset kotlov; postopek destilacije pa je enak kot je bil ob ustanovitvi. Voda, ki jo uporabljajo za me\xc5\xa1anje viskija izhaja iz vodnega zajetja Cnoc nan Speireag, ki zaradi \xc5\xa1otnate podlage, po kateri te\xc4\x8de, daje viskiju dodatno aromo._NEWLINE_Talisker je viski rahlo slanega in ostrega okusa in je zaradi visoke vsebnosti fenola in mo\xc4\x8dnega okusa zelo cenjen med poznavalci. Prav te lastnosti pa po drugi strani morda odbijajo \xc5\xa1ir\xc5\xa1o mno\xc5\xbeico._NEWLINE_Talisker je poleg prodaje kot single malt uporabljen tudi pri izdelavi nekaterih blended viskijev, od katerih je najbolj znan viski Johnnie Walker.'